Tokijo vertybinių popierių birža
Tokijo vertybinių popierių birža (jap. 東京証券取引所, angl. Tokyo Stock Exchange, TSE/TYO) – vertybinių popierių birža, įsikūrusi Tokijuje, Japonijoje. Tai didžiausia Japonijoje ir trečia pasaulyje pagal prekybos apimtis vertybinių popierių birža. Įkurta 1878 m. Joje įregistruota daugiau kaip 3670 šalies ir užsienio įmonių, su rinkos kapitalizacija, viršijančia 5,6 trln. JAV dol. Yra užsienio biurų Niujorke, Londone, Honkonge, Singapūre, Pekine. Svarbiausias Tokijo vertybinių popierių biržos indeksas, kuris parodo, kaip kinta vertybinių popierių kursai biržoje, yra NIKKEI 225 indeksas.